東宮生日六首 壬辰
作者：林光朝
朝代：宋

paragraphs: 北闕雲爲堞，東明玉作宮。
猗蘭迎曉日，仙掌倚晴空。
笙律隨鳴鳳，朝儀趁彩虹。
黄麾初入仗，青桂自成叢。
冠屨分前後，圖書考異同。
商盤如目擊，羲畫自心通。
慈燕來三殿，驩謠在九功。
長秋傳夜飲，京兆報年豐。
奕奕還嘉祐，綿綿想建隆。
庶僚何所祝，再拜續維熊。